મોટી કોરલ

મોટી કોરલ ભારત દેશના પશ્ચિમ ભાગમાં આવેલા  ગુજરાત રાજ્યના મધ્ય ભાગમાં આવેલા વડોદરા જિલ્લામાં આવેલા કરજણ તાલુકામાં આવેલું એક  ગામ છે. મોટી કોરલ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે કપાસ,  તુવર તેમ જ શાકભાજીના પાકની ખેતી કરવામાં આવે છે. આ ઉપરાંત કેટલાક લોકો પિયતની સગવડ મેળવી શેરડી, કેળાં, ડાંગર વગેરેની ખેતી પણ કરે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

સંત પુનિત મહારાજે અહીં ૨૪ લાખ ગાયત્રીમંત્રનું પુરષ્ચરણ કરેલું છે. અહીં મા આશાપુરા મંદિર, વરાહ મંદિર, વિઠ્ઠલ મંદિર, લક્ષ્મી-નારાયણ મંદિર, જેવા વિવિધ મંદિરો અને આશ્રમો આવેલાં છે જેમાં રહેવાજમવાની વ્યવસ્થા પણ છે. નજીકમાં જ શ્રી નર્મદા માતાનું મંદિર આવેલું છે. અહીં પાંડવો દ્વારા સ્થાપિત શ્રી નીલકંઠેશ્વર મહાદેવ મંદિર પણ છે, લોકવાયકા મુજબ અહીં અશ્વસ્થામા શિવરાત્રિ કે વ્યતિપાત હોય ત્યારે બ્રહ્મ મુહુર્તમાં શિવજીની પૂજા કરવા આવે છે.

શ્રેણી:કરજણ તાલુકો